РЕПУБЛИКА БЪЛГАРИЯ

Министерство на здравеопазването

Министър на здравеопазването

**З А П О В Е Д**



На основание чл. 25, ал. 4 от Закона за администрацията, чл. 15а, ал. 3 от Закона за достъп до обществена информация и чл. 12, т. 9 от Устройствения правилник на Министерството на здравеопазването

**Н А Р Е Ж Д А М:**

I. Утвърждавам списък на категориите информация, подлежаща на публикуване в интернет и форматите, в които е достъпна за сферата на дейност на Министерството на здравеопазването, съгласно приложението.

II. Списъкът по т. I да се публикува на интернет страницата на Министерството на здравеопазването.

III. Контрола по изпълнението на заповедта възлагам на директора на дирекция „Връзки с обществеността и протокол“.

Заповедта да се съобщи на заинтересованите лица за сведение и изпълнение.



***ПРОФ. Д-Р КОСТАДИН АНГЕЛОВ, дм***

*Министър на здравеопазването*

Приложение към Заповед №

Списък на категориите информация за сферата на дейност на Министерството на здравеопазването, подлежащи на публикуване в интернет съгласно чл. 15 ал. 1, т. 1 - 17 от Закона за достъп до обществена информация

1. описание на правомощията на министъра на здравеопазването и данни за Министерство на здравеопазването, неговите функции и отговорности;

2. списък на издадените актове в изпълнение на правомощията на министъра на здравеопазването и текстовете на издадените нормативни и общи административни актове;

3. описание на информационните масиви и ресурси, използвани от Министерство на здравеопазването;

4. наименованието, адреса, адреса на електронната поща, телефона и работното време на дирекцията в Министерство на здравеопазването, която отговаря за приемането на заявленията за предоставяне на достъп до информация;

5. Устройственият правилник на Министерството на здравеопазването и Вътрешни правила на Министерството на здравеопазването, свързани с предоставянето на административни услуги на гражданите;

6. стратегии, планове, програми и отчети за дейността на Министерство на здравеопазването;

7. информация за бюджета и финансовите отчети на Министерство на здравеопазването, която се публикува съгласно Закона за публичните финанси;

8. информация за провеждани обществени поръчки, определена за публикуване в профила на купувача съгласно Закона за обществените поръчки;

9. проекти на нормативни актове заедно с мотивите, съответно – доклада и резултатите от общественото обсъждане на проекта;

10. уведомления за откриване на производството по издаване на общ административен акт по чл. 66 от Административнопроцесуалния кодекс, включително основните съображения за издаването на акта и формите и сроковете на участие на заинтересованите лица в производството;

11. информация за упражняването на правото на достъп до обществена информация, реда и условията за повторно използване на информация, таксите по чл. 41ж от Закона за достъп до обществена информация и форматите, в които се поддържа информацията;

12. обявления за конкурси за държавни служители;

13. подлежаща на публикуване информация по Закона за предотвратяване и установяване на конфликт на интереси;

14. информацията, която е публична, съгласно Закона за защита на класифицираната информация и актовете по прилагането му;

15. информацията по чл. 14, ал. 2, т. 1 – 3 от Закона за достъп до обществена информация;

16. информацията, предоставена повече от три пъти по реда на Глава трета от Закона за достъп до обществена информация (обръщаме внимание, че към настоящия момент Министерство на здравеопазването не е публикувало такава информация, тъй като не е предоставяло повече от три пъти достъп до една и съща обществена информация);

17. друга информация, определена със закон.

***Формати на публикуваната информация:*** PDF, MS Word, MS Excel, ZIP/RAR, CSV, HTML